## Uredba o uvjetima za stjecanje zvanja, promaknuća i raspored na radna mjesta te o funkcionalnim oznakama radnih mjesta policijskih službenika

### NN 39/2001 (3.5.2001.), Uredba o uvjetima za stjecanje zvanja, promaknuća i raspored na radna mjesta te o funkcionalnim oznakama radnih mjesta policijskih službenika

# VLADA REPUBLIKE HRVATSKE

678

Na temelju članka 129. stavka 1. podstavka 4. Zakona o policiji
(»Narodne novine«, broj 129/2000), Vlada Republike Hrvat­ske je na sjednici održanoj
26. travnja 2001. godine donijela

## UREDBU

### o uvjetima za stjecanje zvanja, promaknuĆa i raspored na radna mjesta te o funkcionalnim oznakama radnih mjesta policijskih sluŽbenika

I. OPĆE ODREDBE

Članak 1.

Ovom Uredbom utvrđuju se
uvjeti za stjecanje zvanja, promaknuća i raspored na radna mjesta te funkcionalne
oznake radnih mjesta policijskih službenika Ministarstva unutarnjih poslova (u
daljnjem tekstu: Ministarstvo).

Policijski službenik stječe
zvanje i promiče se u zvanje ovisno o stručnoj spremi, radnom mjestu, radnom
stažu, položenom ispitu za zvanje i godišnjim ocjenama.

Policijski službenik raspoređuje
se na radno mjesto sukladno njegovom zvanju i potrebama službe.

II. UVJETI ZA STJECANJE ZVANJA I PROMAKNUĆA

Članak 2.

Djelatnik može steći zvanje te se promaknuti u zvanje ako:

1. ima propisanu stručnu, odnosno školsku spremu,

2. je položio državni stručni ispit,

3. je položio ispit za
zvanje,

4. je raspoređen na radno
mjesto za koje je utvrđeno to zvanje,

5. je u prethodnom zvanju
proveo najmanje 5 godina,

6. je u vremenu potrebnom za
promicanje ocjenjivan najmanje ocjenom »dobar«.

Članak 3.

Djelatnik srednje stručne
spreme stječe zvanje:

1. »policajac« – ako je završio
policijsku školu i ispunio uvjet iz članka 2. točke 2. i 4. ove Uredbe, ili je
završio drugu srednju školu, a ispunio je uvjete iz članka 2. točke 2., 3. i 4.
ove Uredbe,

2. »viši policajac« – ako je
ispunio uvjete iz članka 2. ove Uredbe,

3. »policijski narednik« –
ako je ispunio uvjete iz članka 2. ove Uredbe.

Članak 4.

Djelatnik više stručne spreme
stječe zvanje:

1. »viši policijski narednik«
– ako je završio Visoku policijsku školu – obrazovni program »kriminalist« i
ispunio uvjet iz članka 2. točke 2. i 4. ove Uredbe, ili je završio drugu višu školu,
a ispunio je uvjete iz članka 2. točke 2., 3. i 4. ove Uredbe,

2. »policijski inspektor« –
ako je ispunio uvjete iz članka 2. ove Uredbe,

3. »viši policijski
inspektor« – ako je ispunio uvjete iz članka 2. ove Uredbe.

Članak 5.

Djelatnik visoke stručne
spreme stječe zvanje:

1. »samostalni policijski
inspektor« – ako je završio Visoku policijsku školu – obrazovni program
»diplomirani kriminalist« i ispunio uvjet iz članka 2. točke 2. i 4. ove
Uredbe, ili je završio drugu visoku školu, a ispunio je uvjete iz članka 2. točke
2., 3. i 4. ove Uredbe,

2. »glavni policijski
inspektor« – ako je ispunio uvjete iz članka 2. ove Uredbe,

3. »policijski savjetnik« –
ako je ispunio uvjete iz članka 2. ove Uredbe,

4. »glavni policijski
savjetnik« – ako je ispunio uvjete iz članka 2. ove Uredbe.

Članak 6.

Za promicanje policijskog službenika
u neposredno više zvanje ne računa se godina u kojoj:

– je ocijenjen ocjenom
»zadovoljava« ili »ne zadovoljava«,

– mu je izrečena kazna za težu
povredu radne discipline,

– nije obavljao poslove svog
radnog mjesta šest i više mjeseci, osim ako je ta odsutnost posljedica upućivanja
na stručno usavršavanje, ili obavljanje drugih poslova u službene svrhe.

Ako policijski službenik nije
obavljao poslove svog radnog mjesta šest i više mjeseci radi udaljenja od dužnosti,
a u disciplinskom postupku mu nije izrečena disciplinska mjera radi teže
povrede radne dužnosti, za promicanje u više zvanje računa se godina koja je
prethodila godini u kojoj je udaljen od dužnosti.

Članak 7.

Ministar unutarnjih poslova
(u daljnjem tekstu: ministar), na prijedlog ravnatelja policije, može
izvanredno promaknuti u neposredno više zvanje policijskog službenika koji nije
ispunio uvjete iz članka 2. točke 2., 3., 4., 5. i 6. ove Uredbe, a koji je
tijekom izvršenja službene zadaće iskazao iznimnu hrabrost i požrtvovnost te
pritom spasio tuđi život, zaštitio druga temeljna prava čovjeka ili sačuvao
imovinu veće vrijednosti te na taj način dao poseban doprinos ugledu policije.

Ministar može iznimno
promaknuti u neposredno više zvanje, u okviru iste stručne spreme, policijskog
službenika koji ne ispunjava uvjete utvrđene ovom Uredbom.

Policijski službenik može u
okviru iste stručne spreme biti iznimno promaknut sukladno stavku 2. ovoga članka
samo jednom u tijeku obavljanja policijske službe.

Članak 8.

Rješenje o stjecanju zvanja i
promicanju u zvanje donosi ministar ili osoba koju on ovlasti.

III. RASPORED NA RADNA MJESTA

Članak 9.

Policijski službenik koji ima propisanu stručnu, odnosno školsku spremu,
raspoređuje se na radno mjesto ako je stekao zvanje propisano za to radno
mjesto.

Policijski službenik iz stavka 1. ovoga članka može se rasporediti na
radno mjesto za koje je propisano više zvanje od zvanja koje je stekao, ako to
zahtijevaju potrebe službe.

Članak 10.

Osobi koja se prima na radno mjesto policijskog službenika, ranije ostvareni
radni staž može se priznati u ovom Uredbom propisano vrijeme za stjecanje
zvanja i promicanje u zvanje policijskog službenika, ukoliko je raniji radni
staž ostvarila na poslovima koji po svom sadržaju odgovaraju poslovima na koje
se prima.

Ministar će, na prijedlog ravnatelja policije, propisati mjerila o
priznavanju staža iz stavka 1. ovoga članka.

Osobi iz stavka 1. ovoga članka prestaje služba ako u propisanom roku ne
položi državni stručni ispit, ili ne položi ispit za zvanje policijskog službenika
u roku tri mjeseca od dana položenog državnog stručnog ispita.

IV. ISPIT ZA ZVANJE

Članak 11.

Ispit za zvanje polaže se
pred Ispitnim povjerenstvom.

Ministar imenuje predsjednika
i članove Ispitnog povjerenstva iz stavka 1. ovoga članka.

Ministar propisuje program i
način polaganja ispita i ispitne rokove za pojedina zvanja.

Članovima Ispitnog
povjerenstva pripada novčana naknada koju određuje ministar.

Članak 12.

Policijski službenik stječe
pravo na polaganje ispita za neposredno više zvanje odgovarajuće stručne spreme
u zadnjoj godini rada provedenog u prethodnom zvanju.

Članak 13.

Policijski službenik ima pravo polaganja ispita za neposredno više
zvanje i u slučaju da ne zadovoljava uvjete utvrđene člankom 2. točkom 4. ove
Uredbe, ukoliko je u prethodne dvije godine ocijenjen najmanje ocjenom »uspješan«,
ali bez mogućnosti promaknuća.

Članak 14.

Prijava za polaganje ispita za zvanje podnosi se mjerodavnoj službi
Ministarstva.

Vježbenik za policijskog službenika obvezan je podnijeti prijavu iz
stavka 1. ovoga članka najkasnije dva mjeseca prije isteka vježbeničkog staža.

Članak 15.

Pristupnik koji je polagao ispit za zvanje a nije položio najviše dva
predmeta, upućuje se na popravak u roku mjesec dana.

Pristupnik koji nije položio ispit za zvanje ne može pristupiti ponovnom
polaganju ispita prije isteka šest mjeseci od dana prethodnog polaganja.

Članak 16.

Osoba koja je podnijela prijavu može odgoditi polaganje ispita za
zvanje, o čemu je dužna izvijestiti mjerodavnu službu iz članka 14. stavka 1.
ove Uredbe i to najkasnije tri dana prije dana određenog za polaganje.

Osoba koja je podnijela prijavu može, iz razloga koje nije mogla
predvidjeti a koji su nastali unutar roka iz stavka 1. ovoga članka, odgoditi
polaganje ispita za zvanje, ako te razloge oprav­da.

U slučajevima iz stavka 1. i 2. ovoga članka smatra se da osoba ispit
nije ni polagala.

Ukoliko osoba nije pristupila ispitu za zvanje a nije ga odgodila, ili
je odustala od polaganja tijekom trajanja ispita, smatrat će se da ga nije položila.

Ukoliko osoba odustane od započetog polaganja ispita za zvanje iz
zdravstvenih ili drugih opravdanih razloga, Ispitno povjerenstvo donosi odluku
o njegovoj odgodi.

V. FUNKCIONALNE OZNAKE RADNIH MJESTA

Članak 17.

Za policijske službenike utvrđuju
se sljedeće funkcionalne oznake radnih mjesta:

1. oznaka »policajac« – u
obliku je pravokutnika, širine 20 mm i dužine 48 mm, iz hrvatskog tropleta
bijele boje;

2. oznaka »viši policajac« –
u obliku je dva pravokutnika, širine 20 mm i 10 mm i dužine 48 mm međusobno razmaknutih
36 mm, iz hrvatskog tropleta bijele boje;

3. oznaka »policijski
narednik« – u obliku je pravokutnika, širine 10 mm i dužine 48 mm i romba sa
stranicama dužine 10 mm, međusobno razmaknutih 10 mm, iz hrvatskog tropleta žute
boje;

4. oznaka »viši policijski
narednik« – u obliku je dva pravokutnika, širine 10 mm i dužine 48 mm, iz
hrvatskog tropleta žute boje, međusobno razmaknutih 36 mm i romba žute boje sa
stranicama 10 mm u sredini (između dva pravokutnika);

5. oznaka »policijski
inspektor« – u obliku je pravokutnika, širine 20 mm i dužine 48 mm iz hrvatskog
tropleta žute boje i romba žute boje sa stranicama 10 mm, međusobno razmaknutih
10 mm;

6. oznaka »viši policijski
inspektor« – u obliku je pravokutnika, širine 20 mm i dužine 48 mm, iz hrvatskog
tropleta žute boje i dva romba sa stranicama 10 mm žute boje, međusobno
razmaknutih (rombovi i pravokutnik) 10 mm;

7. oznaka »samostalni
policijski inspektor« – u obliku je dva pravokutnika, širine 20 mm i 10 mm i dužine
48 mm međusobno razmaknutih 36 mm, iz hrvatskog tropleta žute boje i jednog
romba sa stranicama 10 mm žute boje u sredini;

8. oznaka »glavni policijski
inspektor« – u obliku je dva pravokutnika, širine 20 mm i i 10 mm i dužine 48
mm međusobno razmaknutih 36 mm, iz hrvatskog tropleta žute boje i dva romba sa
stranicama 10 mm žute boje u sredini;

9. oznaka »policijski
savjetnik« – u obliku je dva pravokutnika, širine 20 mm i dužine 48 mm, iz
hrvatskog tropleta žute boje, međusobno razmaknutih 36 mm i romba sa stranicama
10 mm žute boje u sredini;

10. oznaka »glavni policijski
savjetnik« – u obliku je dva pravokutnika, širine 20 mm i dužine 48 mm, iz
hrvatskog tropleta žute boje, međusobno razmaknutih 36 mm i dva romba sa
stranicama 10 mm žute boje u sredini.

11. oznaka »zamjenik
ravnatelja policije« – u obliku je pravokutnika, širine 49 mm i dužine 80 mm,
iz hrvatskog pletera žute boje širine 10 mm. U sredini pravokutnika izvezen je
pravokutnik širine 17 mm i dužine 19 mm, podijeljen na četiri istovjetna polja
od kojih su dva crvene i dva bijele boje;

12. oznaka »ravnatelj
policije« – u obliku je pravokutnika, širine 49 mm i dužine 80 mm, iz hrvatskog
pletera žute boje širine 10 mm. U sredini pravokutnika izvezen je pravokutnik širine
17 mm i dužine 28 mm, podijeljen na šest istovjetnih polja od kojih su tri
crvene boje i tri bijele boje.

Vježbenik za policijskog službenika
srednje stručne spreme nosi oznaku – »vježbenik« koja je u obliku pravokutnika,
širine 10 mm i dužine 48 mm, iz hrvatskog tropleta bijele boje.

Vježbenik za policijskog službenika
više i visoke stručne spreme nosi oznaku – »vježbenik« koja je u obliku
pravokutnika, širine 10 mm i dužine 48 mm, iz hrvatskog tropleta žute boje.

Funkcionalne oznake radnih
mjesta iz stavka 1. i oznake vježbenika iz stavka 2. i 3. ovoga članka strojno
su izvezene.

Funkcionalne oznake radnih
mjesta i oznake vježbenika na policijskoj odori nose se na gornjem dijelu
naramenice koja je izrađena od tamnoplave tkanine u obliku nepravilnog
peterokuta širine 50 mm i dužine do vrha 145 mm.

Članak 18.

Pripadnici specijalnih i interventnih postrojbi na odori za
intervencije, iznad gornjeg lijevog džepa jakne, odnosno košulje, umjesto
funkcionalnih oznaka iz članka 17. ove Uredbe nose sljedeće funkcionalne oznake
radnih mjesta:

*A. Pripadnici specijalnih postrojbi*

1. zapovjednik specijalne policije,

2. pomoćnik zapovjednika specijalne policije,

3. instruktor u zapovjedništvu specijalne policije

4. zapovjednik specijalne jedinice policije

5. pomoćnik zapovjednika specijalne jedinice policije

6. instruktor – zapovjednik voda u specijalnoj jedinici policije

7. vođa specijalističke grupe

8. policajac specijalac.

1. oznaka *»zapovjednik
specijalne policije«* – u obliku je pravokutnika dužine 70 mm i visine 45 mm
od tkanine tamno zelene boje s dva hrvatska tropleta zlatne boje širine 10 mm i
dužine 70 mm, međusobno razmaknutih 25 mm i tri romba sa stranicama 11 mm
zlatne boje simetrično raspoređenih između tropleta po sredini oznake.

2. oznaka *»pomoćnik
zapovjednika specijalne policije«* – u obliku je pravokutnika dužine 70 mm i
visine 45 mm od tkanine tamno zelene boje s dva hrvatska tropleta zlatne boje širine
10 mm i dužine 70 mm, međusobno razmaknutih 25 mm i dva romba sa stranicama 11
mm zlatne boje simetrično raspoređenih između tropleta po sredini oznake.

3. oznaka *»instruktor u
zapovjedništvu specijalne policije«* – u obliku je pravokutnika dužine 70 mm
i visine 45 mm od tkanine tamno zelene boje s dva hrvatska tropleta zlatne boje
širine 10 mm i dužine 70 mm, međusobno razmaknutih 25 mm i jednog romba sa
stranicama 11 mm zlatne boje simetrično raspoređenim između tropleta po sredini
oznake.

4. oznaka *»zapovjednik
jedinice specijalne policije«* – u obliku je pravokutnika dužine 70 mm i
visine 45 mm od tkanine tamno zelene boje s jednim hrvatskim tropletom zlatne boje
širine 10 mm i dužine 70 mm, i tri romba sa stranicama 11 mm zlatne boje
simetrično raspoređenih u sredini oznake iznad tropleta.

5. oznaka *»pomoćnik
zapovjednika jedinice specijalne policije«* – u obliku je pravokutnika dužine
70 mm i visine 45 mm od tkanine tamno zelene boje s jednim hrvatskim tropletom
zlatne boje širine 10 mm i dužine 70 mm, i dva romba sa stranicama 11 mm zlatne
boje simetrično raspoređenim u sredini oznake iznad tropleta.

6. oznaka *»zapovjednik
voda – instruktor u jedinici specijalne policije«* – u obliku je
pravokutnika dužine 70 mm i visine 45 mm od tkanine tamno zelene boje s jednim
hrvatskim tropletom zlatne boje širine 10 mm i dužine 70 mm, i jednim rombom sa
stranicama 11 mm zlatne boje simetrično raspoređenim u sredini oznake iznad
tropleta.

7. oznaka *»vođa
specijalističke grupe«* – u obliku je pravokutnika dužine 70 mm i visine 45
mm od tkanine tamno zelene boje i dva romba sa stranicama 11 mm zlatne boje
simetrično raspoređenih u sredini oznake.

8. oznaka *»policajac
specijalac«* – u obliku je pravokutnika dužine 70 mm i visine 45 mm od
tkanine tamno zelene boje s jednim rombom sa stranicama 11 mm zlatne boje
raspoređenim u sredini oznake.

*B. Pripadnici interventnih postrojbi*

1. zapovjednik interventne policije

2. pomoćnik zapovjednika
interventne policije

3. policijski službenik –
instruktor u zapovjedništvu interventne policije

4. zapovjednik jedinice
interventne policije

5. zamjenik zapovjednika –
pomoćnik zapovjednika jedinice interventne policije

6. zapovjednik satnije interventne
policije

7. pomoćnik zapovjednika
satnije interventne policije

8. zapovjednik voda – instruktor – policijski službenik u jedinici
interventne policije

9. zapovjednik odjeljenja u interventnoj policiji

10. vođa grupe u interventnoj policiji

11. policajac u interventnoj policiji.

1. oznaka *»zapovjednik interventne policije«* – u obliku je
pravokutnika dužine 70 mm i visine 45 mm od tkanine indigo plave boje s dva
hrvatska tropleta zlatne boje širine 10 mm i dužine 70 mm, međusobno
razmaknutih 25 mm i tri romba sa stranicama 11 mm zlatne boje simetrično
raspoređenih između tropleta po sredini oznake.

2. oznaka *»pomoćnik zapovjednika interventne policije«* – u obliku
je pravokutnika dužine 70 mm i visine 45 mm od tkanine indigo plave boje s dva
hrvatska tropleta zlatne boje širine 10 mm i dužine 70 mm, međusobno
razmaknutih 25 mm i dva romba sa stranicama 11 mm zlatne boje simetrično
raspoređenih između tropleta po sredini oznake.

3. oznaka *»policijski službenik – instruktor u zapovjedništvu
interventne policije«* – u obliku je pravokutnika dužine 70 mm i visine 45
mm od tkanine indigo plave boje s dva hrvatska tropleta zlatne boje širine 10
mm i dužine 70 mm, međusobno razmaknutih 25 mm i jednog romba sa stranicama 11
mm zlatne boje sim­etrično raspoređenim između tropleta u sredini oznake.

4. oznaka *»zapovjednik jedinice interventne policije«* – u obliku
je pravokutnika dužine 70 mm i visine 45 mm od tkanine indigo plave boje s
jednim hrvatskim tropletom zlatne boje širine 10 mm i dužine 70 mm, i četiri
romba romba sa stranicama 11 mm zlatne boje simetrično raspoređenih u sredini
oznake iznad tropleta.

5. oznaka *»zamjenik zapovjednika – pomoćnik zapovjednika jedinice
interventne policije«* – u obliku je pravokutnika dužine 70 mm i visine 45
mm od tkanine indigo plave boje s jednim hrvat­skim tropletom srebrne boje širine
10 mm i dužine 70 mm, i tri romba sa stranicama 11 mm zlatne boje simetrično
raspoređenih u sredini oznake iznad tropleta.

6. oznaka *»zapovjednik satnije interventne policije«* – u obliku
je pravokutnika dužine 70 mm i visine 45 mm od tkanine indigo plave boje s
jednim hrvatskim tropletom zlatne boje širine 10 mm i dužine 70 mm, i dva romba
romba sa stranicama 11 mm zlatne boje simetrično raspoređenih u sredini oznake
iznad tropleta.

7. oznaka *»pomoćnik
zapovjednika satnije interventne policije«* – u obliku je pravokutnika dužine
70 mm i visine 45 mm od tkanine indigo plave boje s jednim hrvatskim tropletom
zlatne boje širine 10 mm i dužine 70 mm, i jednim rombom sa stranicama 11 mm
zlatne boje simetrično raspoređenim u sredini oznake iznad tropleta.

8. oznaka *»zapovjednik
voda – instruktor – policijski službenik u jedinici interventne policije«* –
u obliku je pravokutnika dužine 70 mm i visine 45 mm od tkanine indigo plave
boje i četiri romba sa stranicama 11 mm zlatne boje simetrično raspoređenih u
sredini oznake.

9. oznaka *»zapovjednik
odjeljenja u interventnoj policiji«* – u obliku je pravokutnika dužine 70 mm
i visine 45 mm od tkanine indigo plave boje i tri romba sa stranicama 11 mm
zlatne boje simetrično raspoređenih u sredini oznake.

10. oznaka *»vođa grupe u
interventnoj policiji«* – u obliku je pravokutnika dužine 70 mm i visine 45
mm od tkanine indigo plave boje i dva romba sa stranicama 11 mm zlatne boje
sime­trično raspoređenih u sredini oznake.

11. oznaka *»policajac u
interventnoj policiji«* – u obliku je pravokutnika dužine 70 mm i visine 45
mm od tkanine indigo plave boje i jednim rombom sa stranicama 11 mm zlatne boje
simetrično raspoređenim u sredini oznake.

Članak 19.

Policijski službenik na radom
mjestu: načelnik policijske postaje, pomoćnik načelnika policijske postaje, šef
smjene policijske postaje i vođa sektora policijske postaje, pored funkcionalne
oznake iz članka 17. ove Uredbe, nosi dodatnu oznaku radnog mjesta.

Dodatna oznaka radnog mjesta
je pravokutna, metalna pločica zlatne boje, dužine 70 mm i visine 25 mm. Na pločicu
je plavim slovima, veličine 8 mm, utisnut tekst: NAČELNIK, POMOĆNIK NAČELNIKA, ŠEF
SMJENE ili VOĐA SEKTORA.

Oznaka iz stavka 2. ovoga članka
nosi se iznad desnog džepa jakne, odnosno košulje.

VI. OCJENJIVANJE REZULTATA RADA

Članak 20.

Ocjenjivanje rezultata rada
policijskih službenika obavlja se prema mjerilima koja utvrđuje ministar.

Rezultati rada policijskih
službenika ocjenjuju se za svaku godinu ocjenom: »ne zadovoljava«,
»zadovoljava«, »dobar«, »uspješan« i »naročito uspješan«.

VII. PRIJELAZNE I ZAVRŠNE ODREDBE

Članak 21.

Stupanjem na snagu ove
Uredbe, policijski službenici koji ispunjavaju uvjete iz članka 2. točke 1.,
2., 3., 5. i 6. prevode se i promiču u zvanja na sljedeći način:

*A. Djelatnik srednje stručne spreme*

– zatečen u zvanju *policajac – detektiv – referent,* prevodi se u
zvanje *policajac* s tim da mu se vrijeme provedeno u tom zvanju priznaje
za promaknuće;

– zatečen u zvanju *viši policajac
– viši detektiv – viši referent* prevodi se u zvanje *viši policajac* s
tim da mu se vrijeme u tom zvanju priznaje za promaknuće;

– zatečen u zvanju *samostalni
policajac – samostalni detektiv – samostalni referent* prevodi se u zvanje *policijski
narednik*.

*B. Djelatnik više stručne spreme*

– zatečen u zvanju *narednik* prevodi se u zvanje *viši
policijski narednik* s time da mu se vrijeme provedeno u tom zvanju priznaje
za promaknuće;

– zatečen u zvanju *viši
narednik* prevodi se u zvanje *policijski inspektor* s tim da mu se
vrijeme provedeno u tom zvanju priznaje za promaknuće;

– zatečen u zvanju *samostalni
narednik* prevodi se u zvanje *viši policijski inspektor*.

*C. Djelatnik visoke stručne spreme*

– zatečen u zvanju *»nadzornik«* prevodi se u zvanje *»samostalni
policijski inspektor«* s time da mu se vrijeme provedeno u tom zvanju
priznaje za promaknuće;

– zatečen u zvanju *»viši nadzornik«* prevodi se u zvanje *»glavni
policijski inspektor«* s time da mu se vrijeme provedeno u tom zvanju
priznaje za promaknuće;

– zatečen u zvanju *»samostalni nadzornik«* prevodi se u zvanje *»policijski
savjetnik«* s time da mu se vrijeme provedeno u tom zvanju priznaje za
promaknuće;

– zatečen u zvanju *»glavni nadzornik«* prevodi se u zvanje *»glavni
policijski savjetnik«*.

Članak 22.

Kada to zahtijevaju naročite potrebe službe, policijski službenik može
se privremeno, a najduže na vrijeme od dvije godine od dana stupanja na snagu
ove Uredbe, rasporediti na radno mjesto za koje je propisana za jedan stupanj
viša stručna sprema od stručne spreme koju posjeduje.

Članak 23.

Pravilnikom o unutarnjem redu Ministarstva propisat će se zvanja koja su
potrebna za obavljanje poslova određenog radnog mjesta policijskog službenika.

Članak 24.

Ministar će donijeti akte utvrđene ovom Uredbom u roku od šest mjeseci
od dana njenog stupanja na snagu.

Članak 25.

Izgled funkcionalnih oznaka iz članka 17. i 18. (prilog I.) te dodatnih
oznaka iz članka 19. (prilog II.) ove Uredbe tiskan je uz ovu Uredbu i čini
njen sastavni dio.

Članak 26.

Stupanjem na snagu ove Uredbe prestaju važiti: Uredba o zvanjima i
uvjetima za postavljenje u zvanja, položajima i uvjetima za imenovanja ovlaštenih
službenih osoba u Ministarstvu unutarnjih poslova (»Narodne novine«, broj
100/95), odredba članka 19. Pravilnika o odori i znakovlju pripadnika
Specijalne policije Ministarstva unutarnjih poslova (»Narodne novine«, broj
30/95) i odredba članka 12. Uredbe o odorama Ministarstva unutarnjih poslova
(»Narodne novine«, broj 18/96).

Odredbe članaka 18., 20. i 21.. Pravilnika o odori i znakovlju
pripadnika Specijalne policije Ministarstva unutarnjih poslova (»Narodne
novine«, broj 30/95) i odredbe članaka 11. i 13. Uredbe o odorama Ministarstva
unutarnjih poslova (»Narodne novine«, broj 18/96) ostaju na snazi do donošenja
rješenja o rasporedu na radna mjesta policijskih službenika i prevođenju u
zvanja, usklađenih s odredbama Pravilnika o unutarnjem redu Ministarstva i ovom
Uredbom, a najkasnije do 30. lipnja 2001. godine.

Članak 27.

Ova Uredba stupa na snagu danom objave u »Narodnim novinama«.

Klasa: 118-01/00-01/01
Urbroj: 5030109-01-1
Zagreb, 26. travnja 2001.

Predsjednik
**Ivica Račan**, v. r.

|  |
| --- |
| Prilog 1   FUNKCIONALNE OZNAKE RADNIH MJESTA POLICIJSKIH SLUŽBENIKA MINISTARSTVA UNUTARNJIH POSLOVA REPUBLIKE HRVATSKE POLICAJAC  VJEŽBENIK 1)  SSS  if !vml![](1_files\1_files\image001.jpg)endif           POLICAJAC  VJEŽBENIK 2)  VŠS/VSS  if !vml![](1_files\1_files\image001.jpg)endif     POLICAJAC  if !vml![](1_files\1_files\image004.jpg)endif    VIŠI POLICAJAC  if !vml![](1_files\1_files\image006.jpg)endif    POLICIJSKI NAREDNIK  if !vml![](1_files\1_files\image008.png)endif    VIŠI POLICIJSKI NAREDNIK  if !vml![](1_files\1_files\image010.jpg)endif    POLICIJSKI INSPEKTOR  if !vml![](1_files\1_files\image012.jpg)endif    VIŠI POLICIJSKI INSPEKTOR  if !vml![](1_files\1_files\image014.jpg)endif    SAMOSTALNI POLICIJSKI INSPEKTOR  if !vml![](1_files\1_files\image020.jpg)endif    GLAVNI POLICIJSKI SAVJETNIK  if !vml![](1_files\1_files\image022.jpg)endif    ZAMJENIK RAVNATELJA POLICIJE  if !vml![](1_files\1_files\image024.jpg)endif    RAVNATELJ POLICIJE  if !vml![](1_files\1_files\image026.jpg)endif |

#### FUNKCIONALNE OZNAKE RADNIH MJESTA PRIPADNIKA SPECIJALNE POLICIJE

if !supportEmptyParas endif

![](dodatni/360088.gif)

if !supportLists
-
endifzapovjednik specijalne policije

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

![](dodatni/360089.gif)

if !supportLists
-
endifpomoćnik zapovjednika specijalne policije

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

![](dodatni/360090.gif)

if !supportLists
-
endifinstruktor u Zapovjedništvu specijalne policije

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

![](dodatni/360091.gif)

if !supportLists
-
endifzapovjednik jedinice specijalne policije

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

![](dodatni/360092.gif)

if !supportLists
-
endifpomoćnik zapovjednika jedinice specijalne policije

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

![](dodatni/360093.gif)

if !supportLists
-
endifzapovjednik voda

if !supportLists
-
endifinstruktor

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

![](dodatni/360094.gif)

if !supportLists
-
endifvođa specijalističke grupe

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

![](dodatni/360095.gif)

if !supportLists
-
endifpolicajac – specijalac

#### FUNKCIONALNE OZNAKE RADNIH MJESTA PRIPADNIKA INTERVENTNE POLICIJE

![](dodatni/360096.gif)

if !supportLists
-
endifzapovjednik  interventne policije

if !supportEmptyParas endif

if !supportEmptyParas endif

if !supportEmptyParas endif

![](dodatni/360097.gif)

if !supportLists
-
endifpomoćnik zapovjednika interventne policije

if !supportEmptyParas endif

if !supportEmptyParas endif

if !supportEmptyParas endif

![](dodatni/360098.gif)

if !supportLists
-
endifpolicijski službenik - instruktor u zapovjedništvu interventne
policije

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

![](dodatni/360099.gif)

if !supportLists
-
endifzapovjednik jedinice interventne policije

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

![](dodatni/360100.gif)

-    zamjenik zapovjednika jedinice interventne

  policije

- pomoćnik zapovjednika jedinice interventne

policije

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

![](dodatni/360101.gif)

if !supportLists
-
endifzapovjednik satnije interventne policije

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

![](dodatni/360102.gif)

if !supportLists
-
endifpomoćnik zapovjednika satnije interventne policije

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

![](dodatni/360103.gif)

-     zapovjednik voda u interventnoj policiji

-     instruktor u jedinici interventne policije

if !supportLists
-
endifpolicijski službenik u jedinici interventne policije

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

![](dodatni/360104.gif)

if !supportLists
-
endifzapovjednik odjeljenja u interventnoj policiji

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

![](dodatni/360105.gif)

if !supportLists
-
endifvođa grupe u interventnoj policiji

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

![](dodatni/360106.gif)

-     policajac u interventnoj policiji

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

PRILOG II

#### DODATNE OZNAKE RADNOG MJESTA

![](dodatni/360107.gif)

![](dodatni/360108.gif)

![](dodatni/360109.gif)

![](dodatni/360110.gif)

Uredba, NN 39/2001-678
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)